recursal/SuperWikiNEXT-32B huggingface dataset:
কোনও প্রতিযোগিতার **সমাপনী খেলা**, **সমাপনী দান**, **শিরোপানির্ধারণী খেলা** বা ইংরেজি পরিভাষায় **ফাইনাল** বলতে সমগ্র প্রতিযোগিতা অনুষ্ঠানের বিজয়ী ব্যক্তি বা দল নির্ধারণকারী খেলা বা দানটিকে বোঝায়।

যেসব ক্রীড়া প্রতিযোগিতাতে একদানে উচ্ছেদ ("নক-আউট") পদ্ধতি অনুসরণ করা হয়, যেখানে প্রতিটি খেলায় বা দানে শুধুমাত্র দুইজন ব্যক্তি বা দুইটিমাত্র দল প্রতিযোগিতায় লিপ্ত হয়, সেখানে শিরোপানির্ধারণী সমাপনী খেলাটি সাধারণত দুইটি অর্ধ-সমাপনী খেলার ("সেমিফাইনাল") দুই বিজয়ীর মধ্যে অনুষ্ঠিত হয়। তবে যদি প্রতিটি খেলাতে দুইয়ের অধিক প্রতিযোগী আবশ্যক হয়, তাহলে সমাপনী খেলার যোগ্যতা অর্জন করতে হলে অন্য কোনও প্রক্রিয়া যেমন একাধিক প্রাথমিক প্রতিদ্বন্দ্বিতামূলক ("হিট") পর্বের খেলাতে বিজয়ী হয়ে আসতে হয়। 

সমাপনী খেলাটি সচরাচর প্রতিযোগিতার একেবারে শেষে অনুষ্ঠিত হয় এবং খেলার বিজয়ীকে সমগ্র প্রতিযোগিতার বিজয়ী বা শিরোপা বিজয়ী হিসেবে ঘোষণা দেওয়া হয়। অনেক প্রতিযোগিতায় বিজয়ী ও সমাপনী খেলায় হেরে যাওয়া দ্বিতীয় স্থান অর্জনকারীকে (রানার-আপ) যথাক্রমে স্বর্ণপদক ও রৌপ্যপদক প্রদান করা হয়। অর্ধ-সমাপনী খেলা বা সেমিফাইনালে হেরে যাওয়া দুই প্রতিযোগীর মধ্যে আরেকটি তৃতীয় স্থান নির্ধারণী খেলার আয়োজন করা হতে পারে, যার বিজয়ীকে ব্রোঞ্জ পদক দেওয়া হয়। 

যদি প্রতিযোগিতার সমাপনী পর্বটি ("ফাইনাল রাউন্ড") "বহুর মধ্যে সেরা" ("বেস্ট অফ") বিন্যাসে অনুষ্ঠিত হয় (যেমন "সাতের মধ্যে সেরা"), তাহলে বহুবচনে "সমাপনী খেলাসমূহ" (ইংরেজিতে "ফাইনালস" Finals) পরিভাষাটি ব্যবহার করা হয়। কেননা এখানে ধারাবাহিকভাবে অনেকগুলি সমাপনী খেলা অনুষ্ঠিত হয়, যেগুলিতে ৩-এর মধ্যে ২, ৫-এর মধ্যে ৩, ইত্যাদি সংখ্যক বিজয়ী ব্যক্তি বা দলটি শিরোপা জয় করে।

আরও দেখুন
---------

* মহাসমাপনী খেলা
* শিরোপা প্রতিযোগিতা

তথ্যসূত্র
---------

1. ↑  "Final (competition)"। *TheFreeDictionary.com*। সংগ্রহের তারিখ ২০২০-০৭-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)


টেমপ্লেট:Sports-stub
**পরমাণুবাদ** (গ্রিক: Atomos অর্থাৎ কর্তন-অযোগ্য) একটি প্রাকৃতিক দর্শন যার ধারণা বেশ কয়েকটি প্রাচীন দর্শন স্কুলে গড়ে উঠেছিল। পরমাণুবাদীরা বলতেন প্রাকৃতিক বিশ্ব দুটি মৌলিক অংশ নিয়ে গঠিত: অবিভাজ্য পরমাণু এবং শূন্যস্থান।

প্রাচীন গ্রিসের বেশ কয়েকজন গুরুত্বপূর্ণ তাত্ত্বিক পরমাণুবাদে বিশ্বাস করতেন। সে সময় Leucippus, দেমোক্রিতুস, এপিকুরোস এবং লুক্রেশিয়ুস এর মত দার্শনিকরা একটি পদ্ধতিগত ও পরিপূর্ণ প্রাকৃতিক দর্শন গড়ে তুলতে চেষ্টা করেছিলেন যা অনুসারে অসীম শূন্যতার মাঝে এক অবিভাজ্য পরমাণুর সাথে আরেক পরমাণুর সংঘর্ষের ফলেই মহাবিশ্বের সকল কিছুর উৎপত্তি ঘটেছে।

এরিস্টটলের মতে পরমাণু অখণ্ডনীয়, ধ্বংসহীন, অপরিবর্তনীয় এবং তাদের অসংখ্য আকার ও আকৃতি রয়েছে। তারা শূন্যের মধ্যে দিয়ে চলমান থাকে এবং মাঝেমধ্যে অন্য সব পরমাণুর সাথে ধাক্কা খেয়ে বা মিলিত হয়ে গুচ্ছ তৈরি করে। বিভিন্ন আকার, আকৃতি, বিন্যাস ও অবস্থানের এসব গুচ্ছের মাধ্যমেই মহাবিশ্বের সব বড় বড় বস্তু গঠিত হয়।

তথ্যসূত্র
---------

1. ↑  এরিস্টটল, *Metaphysics* I, 4, 985b 10–15.
2. ↑  Berryman, Sylvia, "Ancient Atomism", *The Stanford Encyclopedia of Philosophy* (Fall 2008 Edition), Edward N. Zalta (ed.),
পল্টন বাজারে ASTC কর্তৃক গাড়ি রাখার জন্য ব্যবহৃত বহুতল ভবন। 
**পল্টন বাজার**  (English : Paltan Bazaar ) উত্তর-পূর্ব ভারতের আসাম রাজ্যের গুয়াহাটি শহরের একটি অঞ্চল । ইহা পানবাজার, রেহাবারী, দিগলিপুখুরি ও ফয়ান্সি বাজার দ্বারা বেষ্টিত। গুয়াহাটি শহরের কেন্দ্রস্থিত আসাম পরিবহন, হোটেল ও যোগাযোগের মূল কেন্দ্রস্থল। গুয়াহাটি রেল স্টেশন, এ.এস.টি.সি. বাসস্ট্যান্ড, অনেক হোটেল, রেস্তোরাঁ, অফিস এবং অনেক ব্যক্তিগত বাস আঞ্চলিক পরিষেবা প্রদানকারী স্থল এই অঞ্চলটিকে শহরের ব্যস্ততম ও ঘনবসতিপূর্ণ অঞ্চল করে তোলে। এছাড়া রয়েছে উত্তর-পূর্ব ভারতের বিভিন্ন অংশের ঐতিহ্যবাহী পোশাক বিক্রির অনেক ছোট দোকান।

আরো দেখুন
---------

* পান বাজার
* মালেগাঁও
* বেলতলা

তথ্যসূত্র
---------

1. ↑  Saikh Md Sabah Al-Ahmed (জুলাই ১১, ২০০৯)। "Whats in a name"। *The Assam Tribune*। Guwahati। ফেব্রুয়ারি ২২, ২০১১ তারিখে মূল থেকে আর্কাইভ করা। সংগ্রহের তারিখ জুন ১৪, ২০১২।
2. ↑  "Floral tributes being paid to the martyrs of the Assam agitation on the occasion of Martyrs' Day, organised at Swahid Park, Paltan Bazar in Guwahati on"। *The Assam Tribune*। Guwahati। ডিসেম্বর ১১, ২০১১। জানুয়ারি ৮, ২০১২ তারিখে মূল থেকে আর্কাইভ করা। সংগ্রহের তারিখ জুন ১৪, ২০১২।
**টিস্যু রুটি**, **রোটি টিসু** বা **টিসু প্রাটা** হল একটি মিষ্টি রুটিজাতীয় খাবার। এই রুটি মালয়েশিয়া এবং সিঙ্গাপুরের রাস্তার ধারের বিভিন্ন অস্থায়ী খাবারের দোকানে বিক্রি হতে দেখা যায়। এই রুটি দক্ষিণ এশিয়ার মালয়েশিয়া ও সিঙ্গাপুর ইত্যাদি অঞ্চলের একটি জনপ্রিয় *স্ট্রিট ফুড*। এটি অঞ্চলভেদে *রোটি হেলিকপ্টার* বা হেলিকপ্টার রুটি বা মসালা ধোসা নামেও পরিচিত। রোটি টিসু হল ঐতিহ্যবাহী ইন্দোনেশিয়ান খাবার রোটি চানাই -এর একটি পাতলা এবং খাস্তা সংস্করণ। এটির আকার একটি চল্লিশ থেকে পঞ্চাশ সেন্টিমিটার রুমালের টুকরার মতো হয়। রোটি টিসু তৈরির জন্য রন্ধন শৈলীতে বিশেষ দক্ষতার ও অভিজ্ঞতার প্রয়োজন হয়। নির্মাতার সৃজনশীলতার উপরও প্রস্তুত রুটির স্বাদ নির্ভর করে।

রোটি টিসু বা টিস্যু রুটি মালয়েশিয়া এবং সিঙ্গাপুরের রাস্তার ধারের বেশিরভাগ স্থায়ী ভোজনশালা এবং অস্থায়ী খাবারের দোকানগুলিতে খাবার হিসাবে বিক্রী হয়। এই রুটির ভেতরের অংশে কিছু মিষ্টি জাতীয় পদার্থ যেমন চিনি বা নারকেলের কায়া জ্যাম ইত্যাদি দিয়ে প্রলেপ দেওয়া হয়। এছাড়াও আইসক্রিম দিয়েও এর ভেতরে প্রলেপ দিয়ে খাওয়া যেতে পারে। এই রুটির সাথে জনপ্রিয় দক্ষিণ ভারতীয় খাবার মসালা ধোসার মিল আছে, কিন্তু মসালা ধোসা হল একটি মশলাযুক্ত নোনতা খাবার ও টিস্যু রুটি প্রধানত মিষ্টি স্বাদের খাবার। 

বর্তমানে রোটি টিসুর জনপ্রিয়তা ইন্দোনেশিয়ায় প্রতিবেশী দেশগুলিতে ছড়িয়ে পড়েছে। যেসকল অঞ্চলে মালয় এবং ভারতীয়-ইন্দোনেশিয়ান সম্প্রদায়ের লোকেদের বসতি বেশি সেইসব অঞ্চলে এটি একটি লোকপ্রিয় ও উল্লেখযোগ্য খাবার এবং রাস্তার প্রায় প্রতিটি খাবার দোকানে এটি জনপ্রিয় পদ হিসাবে পাওয়া যায়।

তথ্যসূত্র
---------

1. ↑  "Malaysia enters record books for making the world's tallest pastry"। ২০১০-০২-২৮ তারিখে মূল থেকে আর্কাইভ করা। সংগ্রহের তারিখ ২০০৬-০৭-০২।
2. ↑  "Krenyes Legit Renyah, Tisu Ini Enak Dikunyah!"।
যে সমাসে প্রতিটি সমস্যমান পদের অর্থের সমান প্রাধান্য থাকে এবং ব্যাসবাক্যে একটি সংযোজক অব্যয় (কখনো বিয়োজক) দ্বারা যুক্ত থাকে, তাকে **দ্বন্দ্ব সমাস** বলে। যেমন: তাল ও তমাল= তাল-তমাল, দোয়াত ও কলম= দোয়াত-কলম। এখানে তাল ও তমাল এবং দোয়াত ও কলম- প্রতিটি পদেরই অর্থের প্রাধান্য সমস্ত পদে রক্ষিত হয়েছে।

দ্বন্দ্ব সমাসে পূর্বপদ ও পরপদের সম্বন্ধ বোঝানোর জন্য ব্যাসবাক্যে এবং, ও, আর - এই অব্যয় পদগুলো ব্যবহৃত হয়। যেমন: মাতা ও পিতা= মাতা-পিতা, বই ও খাতা= বই-খাতা, ন্যায় ও অন্যায়= ন্যায়-অন্যায়, সহজ ও সরল= সহজ-সরল, সত্য ও মিথ্যা= সত্য-মিথ্যা।

প্রকারভেদ
---------

দ্বন্দ্ব সমাস আট প্রকার:[]
  
১। সমার্থক দ্বন্দ্ব: কাজ ও কর্ম= কাজ-কর্ম
  
২। বিপরীতার্থক দ্বন্দ্ব: দিন ও রাত= দিন-রাত
  
৩। বিকল্পর্থক দ্বন্দ্ব: হার অথবা জিৎ = হার-জিৎ
  
৪। সমাহার দ্বন্দ্ব: দুধ ও কলা= দুধ-কলা
  
৫। মিলনার্থক দ্বন্দ্ব: চাল ও ডাল= চাল-ডাল
  
৬। অলুক দ্বন্দ্ব: কাগজে ও কলমে= কাগজে-কলমে
  
৭। বহুপদী দ্বন্দ্ব: রূপ, রস, গন্ধ ও স্পর্শ= রূপ-রস-গন্ধ-স্পর্শ
  
৮। একশেষ দ্বন্দ্ব: তুমি, আমি ও সে= আমরা

দ্বন্দ্ব সমাসের গঠন
-------------------

বিভিন্নভাবে দ্বন্দ্ব সমাস গঠিত হয়। যেমন:

|  |  |
| --- | --- |
| ১. মিলনার্থক শব্দযোগে: | মা-বাপ, মাসি-পিসি, জ্বিন-পরি, চা-বিস্কুট |
| ২. বিরোধার্থক শব্দযোগে: | দা-কুমড়া, অহি-নকুল, স্বর্গ-নরক ইত্যাদি |
| ৩. বিপরীতার্থক শব্দযোগে: | আয়-ব্যয়, জমা-খরচ, ছোট-বড়, ছেলে-বুড়ো, লাভ-লোকসান, দিন-রাত |
| ৪. অঙ্গবাচক শব্দযোগে: | হাত-পা, নাক-কান, বুক-পিঠ, মাথা-মুণ্ডু, নাক-মুখ |
| ৫. সংখ্যাবাচক শব্দযোগে: | সাত-পাঁচ, নয়-ছয়, সাত-সতের, উনিশ-বিশ |
| ৬. সমার্থক শব্দযোগে: | হাট-বাজার, ঘর-দুয়ার, কল-কারখানা, মোল্লা-মৌলভি, খাতা-পত্র |
| ৭. প্রায় সমার্থক ও সহচর শব্দযোগে: | কাপড়-চোপড়, পোকা-মাকড়, দয়া-মায়া, ধূতি-চাদর |
| ৮. দুটি সর্বনামযোগে: | যা-তা, যে-সে, যথা-তথা, তুমি-আমি, এখানে-সেখানে |
| ৯. দুটি ক্রিয়াযোগে: | দেখা-শোনা, যাওয়া-আসা, চলা-ফেরা, দেওয়া-নেওয়া |
| ১০. দুটি ক্রিয়াবিশেষণযোগে: | ধীরে-সুস্থে, আগে-পিছে, আকারে-ইঙ্গিতে |
| ১১. দুটি বিশেষণযোগে: | ভালো-মন্দ, কম-বেশি, আসল-নকল, বাকি-বকেয়া |

বিশেষ দ্বন্দ্ব সমাস
-------------------

### অলুক দ্বন্দ্ব

মূল নিবন্ধ: সমাস § অলুক সমাস
যে দ্বন্দ্ব সমাসে কোনো সমস্যমান পদের বিভক্তি লোপ পায় না, তাকে **অলুক দ্বন্দ্ব** বলে। যেমন: দুধে-ভাতে, জলে-স্থলে, দেশে-বিদেশে, হাতে-কলমে।

### বহুপদী দ্বন্দ্ব

তিন বা বহু পদে দ্বন্দ্ব সমাস হলে তাকে **বহুপদী দ্বন্দ্ব সমাস** বলে। যেমন: সাহেব-বিবি-গোলাম, হাত-পা-নাক-মুখ-চোখ।

আরো দেখুন
---------

* বাংলা ব্যাকরণ
* বাংলা ভাষা
* সমাস
	+ কর্মধারয় সমাস
	+ তৎপুরুষ সমাস
	+ বহুব্রীহি সমাস
	+ দ্বিগু সমাস
	+ অব্যয়ীভাব সমাস

তথ্যসূত্র
---------

1. 1 2  বাংলা ভাষার ব্যাকরণ, নবম-দশম শ্রেণি, শিক্ষাবর্ষ:২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।

| * দে
* স
সমাস |
| --- |
| 
* দ্বন্দ্ব সমাস
* দ্বিগু সমাস
* কর্মধারয় সমাস
* তৎপুরুষ সমাস
* বহুব্রীহি সমাস
* অব্যয়ীভাব সমাস

 |
প্রাচীন গ্রিক বুস্ট্রফেডন শিলালিপি, ক্রেতে দ্বীপ, খ্রিস্টপূর্ব ৫ম শতক
**বুস্ট্রফেডন** (ইংরেজি: Boustrophedon) এমন এক ধরনের লিখন পদ্ধতি যাতে একটি লাইন ডান থেকে বামে পড়তে হলে তার ঠিক পরের লাইনটি বাম থেকে ডানে পড়তে হয়, এবং তার পরের লাইনটি আবারও ডান থেকে বামে পড়তে হয়, এবং এভাবে চলতে থাকে। অর্থাৎ বুস্ট্রফেডনে লাইনগুলি বারবার দিক পরিবর্তন করে।

বুস্ট্রফেডন নামটি গ্রিক শব্দ βουστροφηδόν *বুস্ত্রোফ়্যাদোন্‌* থেকে এসেছে যার অর্থ ষাঁড় ঘোরানো। ষাঁড় দিয়ে জমি কর্ষণ করানোর জমির এক প্রান্ত থেকে আরেক প্রান্তে ষাঁড়কে টেনে নিতে হয় এবং সেখান থেকে ষাঁড়টিকে ঘুরিয়ে আবার আদিপ্রান্তের দিকে নিয়ে আসা হয়। এই ঘটনার সাথে মিল আছে বলেই লিখনপদ্ধতিটির এরকম নামকরণ করা হয়েছে।

ইংরেজি বুস্ট্রফেডনের উদাহরণ; এখানে লাইন, শব্দ ও বর্ণ সবগুলিই এক লাইন পর পর উলটে গেছে
হেলেনীয় যুগের পূর্বে প্রাগৈতিহাসিক কালে খোদাইকৃত প্রাচীন গ্রিক ভাষার শিলালিপিগুলিতে বুস্ট্রফেডন পদ্ধতির প্রয়োগ দেখতে পাওয়া যায়। পৃথিবীর অন্যান্য প্রাচীন রচনাবলিতেও বুস্ট্রফেডনের নমুনা পাওয়া গেছে।

কেউ কেউ ডট মেট্রিক্স প্রিন্টারের মুদ্রণকারী মস্তকের বা প্রিন্টার হেডের গতিকে বুস্ট্রফেডন ডাকেন। তবে এক্ষেত্রে কেবল হেডের দিক পরিবর্তনের ব্যাপারটিই মুখ্য, আসল বুস্ট্রফেডনের মত লাইনগুগুলি একবার সোজা, আরেকবার উল্টোভাবে ছাপা হয় না।

বুস্ট্রফেডন তিন রকম হতে পারে। এক ধরনের বুস্ট্রাফেডনে লাইনের গতিমুখ অর্থাৎ লাইনে শব্দের ক্রম উল্টে যায়, কিন্তু শব্দের মধ্যে বর্ণের ক্রম কিংবা বর্ণের নিজস্ব রূপ উল্টায় না। দ্বিতীয় ধরনের বুস্ট্রফেডনে লাইনের গতিমুখ পালটে যায় এবং শব্দের মধ্যে বর্ণের ক্রমও উলটে যায়, কিন্তু একেকটি বর্ণের রূপ উল্টায় না। তৃতীয় ধরনের বুস্ট্রফেডনে লাইনের গতিমুখ, শব্দ এবং বর্ণ তিনটিই উলটে যায় (ছবিতে দেখুন)।

আরও দেখুন
---------

* বুস্ট্রফেডন রূপান্তর
একটি নগ্ন রিং সিঙ্গুলারিটির গ্র‍্যাভিটেশনাল লেন্সিং
**নগ্ন অদ্বৈত অবস্থান** হলো এক ধরনের অনুকল্পিত মহাকর্ষীয় অদ্বৈত অবস্থান যা কোনো কিছু (সাধারণত ঘটনা দিগন্ত) দ্বারা আচ্ছাদিত নয়। সাধারণভাবে, স্থানকাল অদ্বৈত অবস্থান বলতে এমন একটি অবস্থানকে বোঝায় যেখানে মহাকর্ষীয় ক্ষেত্র পরিমাপের জন্য যেসব রাশিমালার প্রয়োজন হয় সেগুলি সকল স্থানাংক ব্যাবস্থায় অসীম হয়ে যায় এবং সেখানে পদার্থবিজ্ঞানের সাধারণ সূত্রসমূহ আর কাজ করেনা। আইনস্টাইনের সাধারণ আপেক্ষিকতা স্পষ্টভাবে অদ্বৈত অবস্থানের আভাস দেয়। সাধারণ আপেক্ষিকতা অনুযায়ী, যেকোনো বস্তু যদি নির্দিষ্ট পরিমাণে সংকুচিত হতে পারে তাহলে তা কৃষ্ণগহ্বরে পরিণত হয় যার কেন্দ্রে থাকে অদ্বৈত অবস্থান ও একে ঘিরে থাকে ঘটনা দিগন্ত।  কিন্তু, নগ্ন অদ্বৈত অবস্থান বলতে এমন অদ্বৈত অবস্থানকে বোঝায় যা ঘটনা দিগন্তের মাঝে নয় বরং উন্মুক্ত অবস্থায় থাকে।

তবে, কসমিক সেন্সরশিপ হাইপোথিসিস অনুযায়ী, সকল অদ্বৈত অবস্থানেরই ঘটনা দিগন্ত থাকা উচিৎ। যদি, লুপ কোয়ান্টাম গ্র‍্যাভিটি সঠিক হয় তাহলে প্রকৃতিতে নগ্ন অদ্বৈত অবস্থান থাকতেও পারে।

সম্ভাব্য উৎপত্তি
----------------

কৃষ্ণগহ্বরসমূহের কেন্দ্রে থাকে অদ্বৈত অবস্থান। এই অদ্বৈত অবস্থান ইভেন্ট হরাইজন দ্বারা ঢাকা থাকে। কিছু ধরনের ব্ল্যাক হোল রয়েছে যাদের স্পিন রয়েছে (কার ব্ল্যাক হোল) হয়। এদের স্পিনের একটি সর্বচ্চ সীমা রয়েছে। যদি কোনো ব্ল্যাক হোল এই সীমা পেড়িয়ে যায় তাহলে ইভেন্ট হরাইজন অদৃশ্য হয়ে যায় এবং পরে থাকে নগ্ন সিঙ্গুলারিটি।

গণিতবিদ দিমিত্রিওস ক্রিস্টোডলৌ দেখান যে ইভেন্ট হরাইজন বিহীন সিঙ্গুলারিটিও সম্ভব। তবে তিনি এও দেখান যে সেগুলি অস্থিতিশীল।

আরো দেখুন
---------

* সাধারণ আপেক্ষিকতা
* আইনস্টাইন বলয়
* মহাকর্ষীয় তরঙ্গ
* বোস-আইনস্টাইন ঘনীভবন

তথ্যসূত্র
---------

1. ↑  "Spacetime Singularities"। ২৪ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২০।
2. ↑  "Blackholes and Wormholes"।
3. ↑  Curiel, Erik & Peter Bokulich। "Singularities and Black Holes"। *Stanford Encyclopedia of Philosophy*। Center for the Study of Language and Information, Stanford University। সংগ্রহের তারিখ ২৬ ডিসেম্বর ২০১২।
4. ↑  D.Christodoulou (১৯৯৪)। "Examples of naked singularity formation in the gravitational collapse of a scalar field"। *Ann. Math.*। **140** (3): 607–653। ডিওআই:10.2307/2118619।
5. ↑  D. Christodoulou (১৯৯৯)। "The instability of naked singularities in the gravitational collapse of a scalar field"। *Ann. Math.*। **149** (1): 183–217। arXiv:math/9901147 অবাধে প্রবেশযোগ্য। ডিওআই:10.2307/121023।

আরো পড়ুন
---------

* Marcus Chown, "Fast-spinning black holes might reveal all"  ওয়েব্যাক মেশিনে আর্কাইভকৃত ১৩ এপ্রিল ২০১৬ তারিখে *New Scientist*, August 2009.
* Pankaj S. Joshi, "Naked Singularities" *Scientific American*, May 2013.
**টু মুচ মিডিয়া** হ'ল একটি ফ্রিহোল্ড, নিউ জার্সি ভিত্তিক কম্পিউটার সফ্টওয়্যার কোম্পানি, যা এনএটিএস, কারমা এবং স্পার্টা সফ্টওয়্যার প্যাকেজ তৈরি এবং রক্ষণাবেক্ষণ করে। কর্পোরেট ওয়েবসাইট অনুসারে, এটি ২০০৩ সালে জন অ্যালব্রাইট, ফ্যাবিয়ান থাইলম্যান এবং চার্লস বেরেবি দ্বারা প্রতিষ্ঠিত হয়েছিল।

পণ্য
----

টু মাচ মিডিয়া পণ্য হ'ল এনএটিএস প্যাকেজ যা "পরবর্তী -প্রজন্মের প্রসাশনিক ব্যবস্থাপনা এবং অনুসরণ করার পদ্ধতি" সফ্টওয়্যারটি অনুমোদিত প্রোগ্রামগুলির পিছনের কাজগুলিতে শক্তি প্রয়োগ করতে ব্যবহৃত হয়।

পুরস্কারের জন্য মনোনীত
----------------------

* ২০১০ সালে বছরের সেরা সফটওয়্যার কোম্পানি জন্য এক্সবিআইজেড পুরস্কার -এর মনোনয়ন পেয়েছিল।

পুরস্কার
--------

* ২০০৬ এক্সবিআইজেড পুরস্কার - বছরের সেরা সমাধান সরবরাহকারী
* ২০০৯ এক্সবিআইজেড পুরস্কার - বছরের সেরা সফটওয়্যার কোম্পানি
* ২০১১ এক্সবিআইজেড পুরস্কার - বছরের সেরা সফটওয়্যার কোম্পানি

তথ্যসূত্র
---------

1. ↑  XBIZ Announces Finalist Nominees for 2010 XBIZ Awards, *XBIZ*, Wednesday, Dec 16, 2009
2. ↑  2009 XBIZ Award Winners 2009
3. ↑  XBIZ Award Winners, *XBIZ*, February, 2011

বহিঃসংযোগ
---------

* দাপ্তরিক ওয়েবসাইট
পলাশী মনুমেন্ট
**পলাশী মনুমেন্ট** বা **পলাশী স্মৃতিস্তম্ভ** হল ঐতিহাসিক পলাশীর যুদ্ধর স্মৃতিতে প্রোথিত একটি স্মারকস্তম্ভ যা পশ্চিমবঙ্গ রাজ্যের নদীয়া জেলায় পলাশীতে অবস্থিত। বর্তমানে এই স্মারকটি ভারতীয় পুরাতত্ব সর্বেক্ষণের অধীন। ২০০৭ সালে যুদ্ধের ২৫০ বছর পূর্তি উপলক্ষ্যে ভারত-বাংলাদেশ-পাকিস্তান পিপলস ফোরাম কর্তৃক এই মনুমেন্টের পাশে নবাব সিরাজউদ্দৌলার মূর্তি স্থাপিত হয়েছে। ১৭৫৭ সালের ২৩ জুন পলাশীর প্রান্তরে ইংরেজদের সাথে নবাব সিরাজউদ্দৌলার যুদ্ধে বিশ্বাসঘাতকতার ফলে নবাববাহিনীর সর্বাত্মক পরাজয় ঘটে এই স্থান ১৮৮৩ সালে ব্রিটিশ সরকার প্রথম একটি মনুমেন্ট তৈরি করেন। লর্ড কার্জনের আদেশে ১৯০৯ সালে আরেকটি স্মৃতিস্তম্ভ তৈরি হয়েছিল ইংরেজদের বিজয় স্মারক হিসেবে যা বর্তমানে নদীগর্ভে তলিয়ে গেছে।

অবস্থান
-------

এই স্মারকটি ভাগীরথী নদীর তীরে, পলাশী রেলওয়ে স্টেশন থেকে ৭ কিলোমিটার দূরে অবস্থিত। কলকাতা থেকে এই জায়গাটি প্রায় ১৫০ কিমি দূরত্বে অবস্থান করে। এই স্থানটি পলাশীর যুদ্ধক্ষেত্র নামে পরিচিত হলেও মূল যুদ্ধক্ষেত্রের অনেকটা অংশই গঙ্গায় ভাঙনের ফলে তলিয়ে গিয়েছে। বর্তমানে পলাশী মনুমেন্টকে কেন্দ্র করে পর্যটন গড়ে উঠেছে।

তথ্যসূত্র
---------

1. ↑  "পলাশীর প্রান্তরে এক বেলা"। দৈনিক প্রথম আলো। ১৭ জুন ২০১৭। সংগ্রহের তারিখ ১৯ ফেব্রুয়ারি ২০১৮।
2. ↑  "পলাশীর আম বাগান ও মনুমেন্ট"। ১৫ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৮।
**দ্বাগ্স-পো-'দুল-'দ্জিন** (ওয়াইলি: *dwags po 'dul 'dzin*) (১১৩৪-১২১৮) তিব্বতের দ্বাগ্স-ল্হা-স্গাম-পো (ওয়াইলি: *dwags lha sgam po*) নামক বৌদ্ধবিহারের চতুর্থ প্রধান ছিলেন।

সংক্ষিপ্ত জীবনী
---------------

দ্বাগ্স-পো-'দুল-'দ্জিন ১১৩৪ খ্রিষ্টাব্দে তিব্বতের দ্বাগ্স-পো-জাস-দ্কার (ওয়াইলি: *dwags po zas dkar*) নামক স্থানে এক বোন ধর্মাবলম্বী পরিবারে জন্মগ্রহণ করেন। দশ বছর বয়সে তিনি স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পন্ডিতের নিকট মহামদ্রা ও মহাকাল সম্বন্ধে শিক্ষালাভ করেন। তিনি গ্নাস-ম্খার (ওয়াইলি: *gnas mkhar*) নামক বৌদ্ধবিহারে স্গোম-ছুং-শেস-রাব-ব্যাং-ছুব নামক দ্বাগ্স-ল্হা-স্গাম-পো (ওয়াইলি: *dwags lha sgam po*) নামক বৌদ্ধবিহারের প্রধানের নিকট দীক্ষালাভ করেন। ১১৭১ খ্রিষ্টাব্দে স্গোম-ছুং-শেস-রাব-ব্যাং-ছুব তাকে ঐ বিহারের পরবর্তী প্রধান হিসেবে নির্বাচিত করেন। গ্ন্যাল-পা-ব্যাং-ছুব-'বুম (ওয়াইলি: *gnyal pa byang chub 'bum*) নামক এক ভিক্ষু দ্বাগ্স-পো-'দুল-'দ্জিনকে বিষপ্রয়োগ করে হত্যা করার চেষ্টা করলে তিনি 'ত্শুর-ফু (ওয়াইলি: *'tshur phu*) নামক স্থানে চিকিৎসার জন্য যান ও সেরে উঠলে গ্রোল নামক স্থানে বসবাস শুরু করেন। পরে 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ (ওয়াইলি: *'bri kung bka' brgyud*) ধর্মীয় গোষ্ঠীর প্রতিষ্ঠাতার অনুরোধে তিনি দ্বাগ্স-ল্হা-স্গাম-পো বৌদ্ধবিহার ফিরে এসে বেশ কিছু মন্দির নির্মাণ করেন।

তথ্যসূত্র
---------

1. ↑  Gardner, Alexander (2009-12)। "Dakpo Duldzin"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-25।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 466 ff.

|  |  |  |
| --- | --- | --- |
| পূর্বসূরীস্গোম-ছুং-শেস-রাব-ব্যাং-ছুব | **দ্বাগ্স-পো-'দুল-'দ্জিন  দ্বাগ্স-ল্হা-স্গাম-পো বৌদ্ধবিহারের চতুর্থ প্রধান** | উত্তরসূরীদ্বোন-শেস-রাব-'ব্যুং-গ্নাস |
|
**গের্ড বিনিগ** (জন্ম: ২০শে জুলাই, ১৯৪৭) নোবেল বিজয়ী জার্মান পদার্থবিজ্ঞানী। তিনি ১৯৮৬ সালে পদার্থবিজ্ঞানে নোবেল পুরস্কার লাভ করেন।

জীবন ও কর্ম
-----------

বিনিগ জার্মানির ফ্রাংকফুর্টে জন্মগ্রহণ করেন। ফ্রাংকফুর্টের ধ্বংসস্তুপই ছিল তার ছোট্টবেলার খেলার মাঠ। তার পরিবার কখনও ফ্রাংকফুর্টে কখনও আবার অলফেনবাখে থেকেছে। এই দুই শহরের স্কুলেই পড়াশোনা করেছেন তিনি। ১০ বছর বয়সেই পদার্থবিজ্ঞানী হওয়ার সিদ্ধান্ত নিয়েছিলেন যদিও এই সিদ্ধান্ত নিয়ে তখনও সংশয় ছিল। এ কারণে লাইনচ্যুত হয়ে একটি ব্যান্ড দলে যোগ দিয়ে সঙ্গিতে মশগুল হয়ে পড়েন। ১৫ বছর বয়সে তিনি বেহালা বাজানো শুরু করেন। স্কুলের অর্কেস্ট্রাতে বেহালা বাজাতেন।

১৯৬৯ সালে মনোবিজ্ঞানী Lore Wagler কে বিয়ে করেন। তাদের ধরে এক মেয়ের জন্ম হয় যখন তারা সুইজারল্যান্ডে ছিলেন। আর ক্যালিফোর্নিয়ায় থাকার সময় একটি ছেলেও হয়। বিনিগের শখের মধ্যে ছিল বই পড়া, সাঁতার কাটা এবং গল্‌ফ খেলা।

১৯৭৮ সালে তিনি আইবিএম এর একটি আমন্ত্রণে সাড়া দিয়ে তাদের জুরিখ গবেষণা গ্রুপে কাজ করা শুরু করেন। সেখানেই হাইনরিখ রোরারের সাথে তার পরিচয় হয়। রোরার এবং বিনিগ একসাথে মিলে স্ক্যানিং টানেলিং অণুবীক্ষণ যন্ত্র (এসটিএম) তৈরি করেন যার জন্য ১৯৮৬ সালে তারা যৌথভাবে পদার্থবিজ্ঞানে নোবেল পুরস্কার লাভ করেছিলেন।

আইবিএম-এ তাদের দলে আরও ছিলেন Christoph Gerber এবং Edmund Weibel। এই গবেষণা গ্রুপ চূড়ান্ত নোবেল পুরস্কার ছাড়াও বেশ কয়েকটি পুরস্কার লাভ করেছিল: জার্মান ফিজিক্স প্রাইজ, Otto Klung Prize, হিউলেট প্যাকার্ড প্রাইজ এবং কিং ফাইসাল প্রাইজ

১৯৯৪ সালে অধ্যাপক গের্ড বিনিগ ডেফিনিয়েন্স প্রতিষ্ঠা করেন যা ২০০ সালে একটি বাণিজ্যিক এন্টারপ্রাইজে পরিণত হয়। বর্তমানে পৃথিবীর অনেক অনেক কোম্পানি এবং প্রতিষ্ঠান তাদের ছবির মান বৃদ্ধির জন্য ডেফিনিয়েন্সের প্রযুক্তি ব্যবহার করে। বর্তমানে এই এন্টারপ্রাইজ জীবন বিজ্ঞান এবং ভূ বিজ্ঞান বিষয়ে উৎসাহী হয়ে উঠেছে। ডেফিনিয়েন্স ঔষধ আবিষ্কার, উন্নয়ন এবং রোগ নিরূপণ প্রক্রিয়ার জন্য বেশ কিছু প্রযুক্তি বাজারজাত করেছে। ভূ বিজ্ঞানের ক্ষেত্রে, ডেফিনিয়েন্সের প্রযুক্তি ব্যবহার করে কৃত্রিম উপগ্রহ থেকে আরও দ্রুত ছবি সংগ্রহ করা যায় এবং সেই ছবিগুলোকে দ্রুত প্রক্রিয়াজাত করা যায়।

বহিঃসংযোগ
---------

* গের্ড বিনিগের আত্মজীবনী
**পলিন মার্থিয়া জর্জিন বার্গস্ট্রোম থমসেন** (১৭ই জুলাই ১৮৫৮ – ১৬ই এপ্রিল ১৯৩১) একজন ডেনিশ চিত্রশিল্পী এবং শিল্প শিক্ষক ছিলেন।

প্রাথমিক জীবন
-------------

পলিন থমসেন ১৭ই জুলাই ১৮৫৮ সালে রোসকিল্ডে জন্মগ্রহণ করেন। তিনি ছিলেন প্রভাষক ক্রিস্টেন থমসেন (১৮২২ - ১৮৭৪) এবং পলিন ম্যাথিয়া জর্জিন বার্গস্ট্রোমের (১৮৩১ - ১৮৯৬) কন্যা। ১৮৭৭ থেকে ১৮৮০ সাল পর্যন্ত থমসেন কোপেনহেগেনের ভিলহেম কিনের আর্ট স্কুলে পড়াশোনা করেছিলেন, কারণ প্রতিষ্ঠানটি তার আগে পর্যন্ত মহিলাদের ভর্তি করেনি

কর্মজীবন
--------

পলিন থমসেন ভূদৃশ্যের যে ছবিগুলি এঁকেছিলেন তাতে তিনি তাঁর রোমান্টিক পদ্ধতি গ্রহণ করেছিলেন। প্রথমে জিল্যান্ডে এবং পরে কাইনের প্রাক্তন ছাত্রদের সাথে জুটল্যান্ডের রাই ও হিমেলব্জার্জেটের আশেপাশের অঞ্চলে ছবি এঁকেছিলেন।  তাঁর ভূদৃশ্যের ছবিগুলিতে কদাচিৎ মানবমূর্তি অন্তর্ভুক্ত থাকত, কিন্তু প্রায়ই দেখা যেত আকর্ষণীয় গাছের দল। কিন-এর মত, তিনি নিজের অঙ্কনে আকাশ এবং মেঘের গঠনকে একটি গুরুত্বপূর্ণ স্থান দিয়েছেন। তাঁর কয়েকটি প্রতিকৃতি প্রধানত কলম এবং কালি বা কাঠকয়লা দিয়ে আঁকা। তিনি নিজের ছবিগুলি দিয়ে ১৮৮৫ থেকে ১৯৩১ সাল পর্যন্ত শার্লটেনবর্গ স্প্রিং এক্সিবিশনে প্রদর্শনী করেছিলেন। এছাড়া ১৯০৫ এবং ১৯০৭ সালে তিনি কুনস্টনারনেস এফটারসডস্টিলিং- এ নিজের ছবির প্রদর্শনী করেছিলেন।  ১৮৯৫ সালে তিনি শিকাগোতে এবং ১৯০০ সালে প্যারিসে বিশ্ব প্রদর্শনীতে ছবির প্রদর্শনী করেছিলেন। 

থমসেন ১৯৩১ সালের ১৬ই এপ্রিল জাটল্যান্ডের স্ক্যান্ডারবার্গের কাছে রাইতে মারা যান।

বর্তমান
-------

শিল্পকর্মের আকার এবং মাধ্যমের উপর নির্ভর করে পলিন থমসেন এর কাজগুলি নিলামে একাধিকবার বিক্রি করা হয়েছে, যার বাস্তব মূল্য ১৬১ আমেরিকান ডলার থেকে ২,৮০৮ আমেরিকান ডলার পর্যন্ত। ২০১৮ সাল থেকে এই শিল্পীর নিলামে রেকর্ড মূল্য হল ২,৮০৮ আমেরিকান ডলার, যেটি হল একটি হ্রদ সহ ভূদৃশ্য। ছবিটি ২০২১ সালে ব্রুন রাসমুসেন আরহাস-এ বিক্রি হয়েছিল।

তথ্যসূত্র
---------

1. 1 2  "Pauline Thomsen" (Danish ভাষায়)। Kunstindeks Danmark & Weilbachs Kunstner Leksikon। সংগ্রহের তারিখ ২৩ নভেম্বর ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2 3  *Dansk kvindebiografisk leksikon* (Danish ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  Stensgaard Nielsen, Claudine। "Vilhelm Kyhn" (Danish ভাষায়)। Gyldendal: Den Store Danske। সংগ্রহের তারিখ ২৮ এপ্রিল ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  Monika C. Blatschek. "Pauline Thomsen (1858 - 1931)". *Dansk kvindebiografisk leksikon* (in Danish). Retrieved 23 November 2014.
5. ↑  "Pauline Thomsen"। সংগ্রহের তারিখ ২৩ ফেব্রুয়ারি ২০২৩।
নতুন প্রযুক্তির গথিক স্থাপত্য
উচ্চ মধ্যযুগের গোড়ার দিকে যে সময়ে নানাবিধ বিষয়ে পরিবর্তন দেখা গিয়েছিল, তাকে **দ্বাদশ শতাব্দীর রেনেসাঁস** বলে। সামাজিক, রাজনৈতিক, অর্থনৈতিক পরিবর্তন ছাড়াও পশ্চিম-ইউরোপীয় দর্শনশাস্ত্র ও বিজ্ঞানের জাগরন ঘটে। এই পরিবর্তনের ফলে পরবর্তী পঞ্চদশ শতাব্দীতে ইতালীয় নবজাগরণের সাহিত্য ও শৈল্পিক আন্দোলন এবং সপ্তদশ শতকের বৈজ্ঞানিক উদ্ভাবনের মতো প্রগতির পথ প্রশস্ত হয়েছিল ।

মধ্যযুগীয় রেনেসাঁস
-------------------

ইউরোপের রাজতন্ত্রের রাজনৈতিক একীকরণ এবং কেন্দ্রীকরণ প্রক্রিয়ার দ্বারা শিক্ষার পুনর্জন্মের ভিত্তি স্থাপিত হয়। কেন্দ্রীকরণের এই প্রক্রিয়া শুরু হয়েছিল শার্লেমাইন (৭৬৮-৮১৪) ফ্রাঙ্কের রাজা এবং পরে পবিত্র রোমান সম্রাটের (৮০০-৮১৪) শাসনকালে। শিক্ষার প্রতি শার্লেমেনের ঝোঁক, অনেক নতুন গীর্জা এবং স্কুল খুলতে সাহায্য করেছিল, যেখানে ছাত্রদের ল্যাটিন এবং গ্রিক শেখা বাধ্যতামূলক ছিল। একে "ক্যারোলিঞ্জিয়ান রেনেসাঁস" বলা হয়। দ্বিতীয় "পুনর্নবীকরণ" প্রথম ওটো (দ্য গ্রেট) (৯৩৬-৯৭৩) স্যাক্সন্সের রাজা  এবং ৯৬২ খ্রিষ্টাব্দ থেকে পবিত্র রোমান সাম্রাজ্যের সম্রাটের সময়ে ঘটেছিল। যাজক ও উপযাজককে নিয়োগ করতে পারার ক্ষমতা প্রয়োগে ওটো তার রাজত্ব একীভূত করতে সফল হয়েছিল। এই সাম্রাজ্যবাদী শক্তি ওটোকে তার রাজ্যের সবচেয়ে শিক্ষিত এবং সমর্থ বর্গের সংস্পর্শে আনে । এই ঘনিষ্ঠ যোগাযোগ থেকে স্যাক্সন রাজত্ব এবং পবিত্র রোমান সাম্রাজ্যে অনেক নতুন সংস্কার চালু করা হয়েছিল। তাই, অটোর রাজত্বকে একরকম পুনর্নবীকরণই বলা হয়। অতএব, দ্বাদশ শতাব্দীর পুনর্জাগরণ মধ্যযুগীয় পুনর্নবীকরণের তৃতীয় এবং চূড়ান্ত হিসাবে চিহ্নিত করা হয়। তবুও বারো শতকের নবজাগরণ ক্যারোলিঞ্জিয়ানের আগে বা ওটোনিয়ান সময়ের আগে পুনর্নবীকরণগুলির তুলনায় অনেক বেশি পুঙ্খানুপুঙ্খ ছিল। প্রকৃতপক্ষে, শার্লেমেনের "ক্যারোলিঞ্জিয়ান রেনেসাঁস" প্রকৃতপক্ষে শার্লেমেনের জন্যই বিশেষ ছিল, এবং সত্যিকারের পুনর্নবীকরণ সমাজের তুলনায় একটি পরিবর্তিত সমাজের "বাহ্যাবরণ"  ছিল। একই কথাও ওটোনিয়ান রেনেসাঁর জন্যও বলা যেতে পারে।

ইতিহাস রচনা
-----------

চার্লস হাসকিনস ছিলেন প্রথম ঐতিহাসিক যিনি প্রায় ১০৭০ খ্রিষ্টাব্দে উচ্চ-মধ্যযুগ থেকে একটি নবজাগরণের বিষয়ে ব্যাপকভাবে লেখেন। ১৯২৭ সালে তিনি লিখেছিলেন:

> *[ইউরোপের দ্বাদশ শতাব্দী] অনেক ক্ষেত্রে নবীন ও সক্রিয় সময় ছিল। ক্রুসেডের যুগ, শহর এবং পশ্চিমের প্রাচীনতম আমলাতান্ত্রিক রাষ্ট্রগুলির উত্থান ছাড়াও এটি রোমানিয় শিল্পের চূড়ান্ত পরিণাম এবং গথিকের সূচনা দেখেছে; স্থানীয় ভাষাগুলির উদ্ভাবন; শাস্ত্রীয় লাতিন, লাতিন কবিতা এবং রোমান আইনের পুনর্জাগরণ; গ্রীক বিজ্ঞানের পুনরুদ্ধার, তার আরবীয় ও গ্রীক দার্শনিক সংযোজন; এবং প্রথম ইউরোপীয় বিশ্ববিদ্যালয়গুলির উৎপত্তি। ১২ শতকে শাস্ত্রীয় দর্শনে, উচ্চ শিক্ষায়, লাতিন ও স্বদেশীয় কবিতায়, ধর্মীয় নাটকে, আর্কিটেকচার ও ভাস্কর্যে ও ইউরোপীয় আইনের পদ্ধতিতে ব্যাপকভাবে পরিবর্তন এসেছে...*
> 
> 
>

তথ্যসূত্র
---------

1. ↑  (Bauer 2013, পৃ. 1 - preface)
2. ↑  (Hoyt 1976, পৃ. 329)
3. ↑  (Hoyt 1976, পৃ. 197)
4. ↑  (Hoyt 1976, পৃ. 198)
5. ↑  (Hoyt 1976, পৃ. 366)
6. ↑  (Hoyt 1976, পৃ. 164)
7. ↑  (Haskins 1927, পৃ. viii - introduction)

যথ
**আফশিন বে** (তুর্কি: *Afşin Bey*; আনু. ১০১৬–১০৭৭) ১১শ শতকে সেলজুক সাম্রাজ্যের একজন খোরাসানি তুর্কমেনীয় কমান্ডার ছিলেন। তিনি তিনজন সুলতানের দায়িত্ব পালন করেছিলেন: চাঘরি বেগ, আল্প আরসালান এবং মালিক শাহ প্রথম । ১০৭৭ খ্রিস্টাব্দের পর তিনি অদৃশ্য হয়ে গেছেন বলে বিশ্বাস করা হয়।

জীবন
----

তরুণ আফশিন ১০১৬ সালে চাঘরি বিন মিকাইল বিন সালজুকের চাকরিতে যোগ দিয়েছিলেন এবং তার অভিযানে তাকে সহায়তা করেছিলেন। ১০৬৪ সালে, তিনি বাইজেন্টিয়ামে সেলজুকদের দখল করার জন্য দায়িত্ব পান। তিনি অনেকগুলো শহর জয় করেন যা আজও তুরস্কের অধীনে রয়ে গেছে। তার অসম কৃতিত্বের কারণে, তিনি বাইজেন্টাইনদের এক তিক্ত শত্রু হয়ে উঠেছিলেন এবং হোশিনের কাছে বন্দী হন (পরে মুক্তিপণের বিনিময়ে মুক্তি পান)। তিনি মালাতিয়ায় বাইজেন্টাইনদের পরাজিত করতে দানিশমন্দ রাজবংশের আমির গুমুস্তগীনের সঙ্গে যৌথভাবে কাজ করেন। ১০৬৬ খ্রিস্টাব্দে, বে নূর পাহাড়ে অভিযান চালান। ১০৬৭ খ্রিস্টাব্দে, তিনি কায়সেরি এবং কিলিকিয়া দখল করেন। তার সম্রাট আল্প আরসালান তার এই সামরিক কৃতিত্বে খুশী হয়েছিলেন।  পরে আফশিন বে জর্জিয়ান অঞ্চলে অভিযান চালান। ১০৭০ খ্রিস্টাব্দে, আফশিন বে তার ১০,০০০ সৈন্যদের সাথে আরেকটি বাইজেন্টাইন সেনাবাহিনীকে পরাজিত করে। এসব ঘটনার মধ্যেই হঠাৎ, একজন সেলজুক কমান্ডার আফশিনের ভাইকে হত্যা করে এবং আফশিন তাকে প্রতিশোধের জন্য হত্যা করে ফেলেন। এই ঘটনার ফলে আফশিন পলায়নের চিন্তা করেন এবং আনাতোলিয়ার দিকে পালিয়ে যান, পথে এলাকা জয় করতে থাকেন। কিছু সময় অতিবাহিত হওয়ার পর, আফশিন আল্প আরসালানের সাথে সন্ধি করেন এবং বিজিত এলাকাগুলো আল্পকে দিয়ে দেন। ১০৭১ খ্রিস্টাব্দে আফশিন সেলজুক কমান্ডার হিসেবে মালাজগির্দের যুদ্ধে অংশগ্রহণ করেন। ১০৭৭ খ্রিস্টাব্দে, মালিক শাহ প্রথম আফশিন বেসহ বেশ কয়েকজন সেনাপতিকে তার ভাই তুতুশের নেতৃত্বে স্থানান্তরিত করেন। বিদ্রোহ দমন করতে আফশিনকে আলেপ্পোতে পাঠানো হয়েছিল।  কিন্তু তাদের মধ্যে মতবিরোধ ঘটে এবং আফসিন নিখোঁজ হন।

জনপ্রিয় সংস্কৃতিতে
-------------------

*দিরিলিস: এরতুগ্রুল*, একটি ঐতিহাসিক ডকুড্রামায় তাকে শ্রদ্ধার সাথে উল্লেখ করা হয়েছে। তার চরিত্রে অভিনয় করেছেন Turgut Tunçalp [tr]

আরো দেখুন
---------

* আর্তুক বে
* মালাজগির্দের যুদ্ধ
* বিচার থেকে পলাতকদের তালিকা যারা নিখোঁজ

তথ্যসূত্র
---------

1. 1 2 3 4 5 6 7 8 9  Ibn Aziz Ahmed, Ammār. "Who was Afshin Bey?". Retrieved June 30.
2. 1 2 3 4  Sözlük, Ekşi. "Afşin Bey".
3. ↑  Baynes, T.S. (2008). Anni, Encyclopædia Britannica (9th ed.). New York: Charles Scribner's Sons, p. 72.
4. ↑  Jos J. S. Weitenberg, "The Armenian Monasteries in the Black Mountain", in K. Ciggaar and M. Metcalf (eds.), East and West in the Medieval Eastern Mediterranean, Vol. 1 (Peeters, 2006), pp. 79–81.
5. ↑  Brian Todd Carey (2012). Road to Manzikert: Byzantine and Islamic Warfare (527–1071), p. 132. আইএসবিএন ৯৭৮-১৮৪৮৮৪-২১৫-১.
**তারা সুতারিয়া** (জন্ম: ১৯ নভেম্বর ১৯৯৫) হলেন একজন ভারতীয় অভিনেত্রী ও গায়িকা। ২০১০ ডিজনি ইন্ডিয়ার *বিগ বাড়া বুম* এর মাধ্যমে তিনি মিডিয়া জগতে যাত্রা শুরু করেন। এরপর ,তিনি ঐ চ্যানেলেই *দ্য স্যুট লাইফ অব করণ অ্যান্ড কবির* ও *ওয়ে জ্যাসি* শিরোনামের ধারাবাহিকে অভিনয় করেন। ২০১৯ সালে *স্টুডেন্ট অব দ্য ইয়ার ২* এ অভিনয়ের মাধ্যমে তার বড় পর্দায় অভিষেক ঘটে।

প্রারম্ভিক জীবন
---------------

তারা সুতারিয়া জন্মেছিলেন ১৯৯৫ সালের ১৯ নভেম্বরে। পিয়া নামের তার এক জমজ বোন আছে। তারা দুজনেই যুক্তরাজ্য থেকে ক্ল্যাসিকাল ব্যালে, আধুনিক নৃত্য ও ল্যাটিন আমেরিকার নৃত্য শিখেছিলেন। সাত বছর বয়সে তিনি পেশাদার গায়িকা হিসেবে যাত্রা শুরু করেছিলেন এবং অপেরা ও সঙ্গীত প্রতিযোগিতায় তখন থেকে গান গাওয়া শুরু করেন। তিনি সেন্ট অ্যান্ড্রুজ কলেজ অব আর্টস, সাইন্স অ্যান্ড কমার্স থেকে গণমাধ্যম বিষয়ের উপর স্নাতক ডিগ্রি লাভ করেন

কর্মজীবন
--------

তারা সুতারিয়া ডিজনি চ্যানেল ইন্ডিয়ায় ভিডিও জকি হিসেবে কর্মজীবন শুরু করেন। এছাড়াও তিনি ভারত ও ভারতের বাইরের চলচ্চিত্র ও বিজ্ঞাপনের জন্য গান গাইতে থাকেন। তার গাওয়া 'স্লিপিন' থ্রো মাই ফিঙ্গার' *ব্লেম ইট অন ইয়াশরাজ* শিরোনামের একটি মঞ্চনাটকে ব্যবহৃত হয়। তিনি রাঈল পদমসীর মঞ্চনাটক *গ্রিজ* এ মুখ্য অভিনয় অভিনয় করা ছাড়াও লন্ডন, টোকিও, মুম্বাই ও লাভাসায় কনসার্টে গান গেয়েছেন। তিনি লুইজ ব্যাঙ্কস, মিকি ম্যাকক্লিয়ারির মত শিল্পীদের সাথে একই কনসার্টে গান গেয়েছেন। তিনি ২০০৮ সালে 'পোগো অ্যামাজিং কিডস অ্যাওয়ার্ড' এ সেরা সাত প্রতিযোগীর একজন ছিলেন।

২০১৮ সালের ১১ এপ্রিল *স্টুডেন্ট অব দ্য ইয়ার ২* (২০১৯) এর মাধ্যমে তার চলচ্চিত্রাঙ্গনে যাত্রা শুরুর খবর প্রকাশিত হয়। ২০১৯ সালে তার অভিনীত আরেকটি চলচ্চিত্র *মারজাভান* মুক্তি পেয়েছে।

চলচ্চিত্র তালিকা
----------------

### টেলিভিশন

| বছর | অনুষ্ঠান | চরিত্র | টীকা |
| --- | --- | --- | --- |
| ২০১০ | *বিগ বাড়া বুম* | নিজ ভূমিকায় | ভিডিও জকি |
| ২০১১ | *এন্টারটেইনমেন্ট কে লিয়ে লঞ্চ ভি কারেগা* |  |
| ২০১২ | *বেস্ট অব লাক নিকি* | নিনা/টিনা | অতিথি চরিত্র |
| *দ্য স্যুট লাইফ অব করণ অ্যান্ড কবির* | ভিনিতা "ভিনি" মিশ্রা |  |
| ২০১৩ | *ওয়ে জ্যাসি* | জাসপ্রীত "জ্যাসি" সিং |  |
| *শেক ইট আপ* | নিজ ভূমিকায় | অতিথি চরিত্র |

### চলচ্চিত্র

| বছর | শিরোনাম | চরিত্র | মন্তব্য | সূত্র |
| --- | --- | --- | --- | --- |
| ২০১৯ | *স্টুডেন্ট অব দ্য ইয়ার ২*  | মিয়া | পার্শ্ব অভিনেত্রী |  |
| *মারজাভান* | জয়া |  |  |
| ২০২২ | *হিরোপন্তি ২* | ইনায়া |  |  |
|

তথ্যসূত্র
---------

1. ↑  Kriti Sonali (১৯ নভেম্বর ২০১৮)। "Inside photos from SOTY 2 star Tara Sutaria's birthday bash"। *Indian Express*। সংগ্রহের তারিখ ১০ ফেব্রুয়ারি ২০১৯।
2. ↑  Pratibha Devasenapathy (২৪ মে ২০১৮)। "Here are some facts about 'Student of the Year 4' debutante Tara Sutaria"। *The Times of India*। সংগ্রহের তারিখ ২৫ এপ্রিল ২০১৯।
3. ↑  "Who is Tara Sutaria?"। *The Indian Express*। ১১ এপ্রিল ২০১৮। সংগ্রহের তারিখ ২৫ এপ্রিল ২০১৯।
4. ↑  Chatterjee, Arundhati (৮ সেপ্টেম্বর ২০১৩)। "The balancing act"। Hindustan Times। সংগ্রহের তারিখ ২৭ এপ্রিল ২০১৯।
5. ↑  "'Student of the Year 2': Welcome the first two students–Tiger Shroff and Tara Sutaria"। *The Times of India*। সংগ্রহের তারিখ ২৯ আগস্ট ২০১৮।
6. ↑  "Marjavaan: Tara Sutaria to romance Sidharth Malhotra in Milap Zaveri's next"। *India Today*। ৩১ অক্টোবর ২০১৮। সংগ্রহের তারিখ ২৫ এপ্রিল ২০১৯।

বহিঃসংযোগ
---------

* ইন্টারনেট মুভি ডেটাবেজে তারা সুতারিয়া উইকিউপাত্তে এটি সম্পাদনা করুন (ইংরেজি)
**পলাশীপাড়া**, পশ্চিমবঙ্গ রাজ্যের নদিয়া জেলার তেহট্ট মহকুমার অন্তর্গত একটি প্রাচীন জনপদ ও রাজ্যের অন্যতম বিধানসভা কেন্দ্র।

বিবরণ
-----

এই জায়গাটির অবস্থান বা ভৌগোলিক উপাত্ত হল ২৩.৪৭° উত্তর ৮৮.২৭° পূর্ব। সমুদ্র সমতল থেকে এর গড় উচ্চতা প্রায় ১৫ মিটার। আয়তন ৬২৮.৪৮ হেক্টর। এটি জলঙ্গী নদীর তীরে অবস্থিত একটি প্রাচীন জনপদ। ৩৪ নং জাতীয় সড়ক ও নিকটতম রেলযোগাযোগ পলাশী রেলওয়ে স্টেশন হতে পলাশীপাড়ার দুরত্ব ১৮ কিলোমিটার। ১১ নং রাজ্য সড়কের মাধ্যমে জেলা সদর কৃষ্ণনগরের সাথে এই স্থানের যোগাযোগ আছে।

পলাশীপাড়া দ্বিজেন্দ্রলাল সেতু

ইতিহাস
------

পলাশীপাড়া নামটি ঐতিহাসিক পলাশীর সাথে সংযুক্ত। ধারণা করা হয় পলাশীর সমসাময়িক জনপদ পলাশীপাড়া গড়ে ওঠে পলাশীর যুদ্ধ ও হাংগামার কারণে সেখানকার বাসিন্দাদের আগমনের ফলে। পলাশীস্থ অধিবাসীরা এই পাড়া বা জনপদ গড়ে তোলেন। জলঙ্গী তীরবর্তী পলাশীপাড়ার নিকটে ঐতিহাসিক নিশ্চিন্তপুর গ্রাম। যেখানকার নীলকুঠি ছিল নদীয়ার বৃহৎ নীলকুঠির একটি। বর্তমানে কুঠির ধ্বংসাবশেষটিও লুপ্ত হয়ে গেছে

পলাশীপাড়া বাস টার্মিনাল

শিক্ষা, স্বাস্থ্য
-----------------

পলাশীপাড়ায় দুটি উচ্চমাধ্যমিক বিদ্যালয় ও একাধিক সরকারী, বেসরকারী প্রাথমিক শিক্ষা কেন্দ্র রয়েছে। পলাশীপাড়া মহাত্মা গান্ধী স্মৃতি বিদ্যাপীঠ এতদাঞ্চলের প্রাচীন ও নামী শিক্ষায়তন। এখানে একটি ব্লক স্বাস্থ্যকেন্দ্র (প্রীতিময়ী স্বাস্থ্য কেন্দ্র) বর্তমান।

জনসংখ্যা
--------

২০১১ সালের জনগননা অনুসারে এখানকার জনসংখ্যা ১০৬৯৩। যার ৫১% পুরুষ, ৪৯% মহিলা।

তথ্যসূত্র
---------

1. ↑  "INDIAN VILLAGE DIRECTORY"। villageinfo.in। সংগ্রহের তারিখ 16.02.2017।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "মেহেরপুরের ইতিহাস"। সংগ্রহের তারিখ ২৭.০১.২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "Palashipara M.G.S Vidyapith School"। ICBSE। সংগ্রহের তারিখ 07.02.2017।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
4. ↑  "PALASHIPARA M.G.S VIDYAPITH"। *All india facts*। সংগ্রহের তারিখ 07.02.17।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
5. ↑  "Census 2011"। সংগ্রহের তারিখ 17.01.2017।  Authors list-এ `|প্রথমাংশ1=` এর `|শেষাংশ1=` নেই (সাহায্য); এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
6. ↑  "Indian Village Dictionary"। *villageinfo.in*। সংগ্রহের তারিখ 25.12.16।  Authors list-এ `|প্রথমাংশ1=` এর `|শেষাংশ1=` নেই (সাহায্য); এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**অনিমেষ চতুষ্ক** হল খ্যাতনামা সাহিত্যিক সমরেশ মজুমদার রচিত চারটি উপন্যাসের সমষ্টি। চারটি উপন্যাস হল *উত্তরাধিকার*, *কালবেলা*, *কালপুরুষ* এবং *মৌষলকাল*। *কালবেলা* নিয়ে গৌতম ঘোষ চলচ্চিত্র নির্মাণ করেন।

কাহিনি
------

সিরিজের প্রধান চরিত্র অনিমেষ মিত্র, যে ডুয়ার্সে বড়ো হয়। পরবর্তীকালে তার দাদু সরিৎশেখর মিত্র জলপাইগুড়ি শহরে বাড়ি করলে সেখানেই পড়াশোনা করে। ১৯৬০-এর দিকে পড়াশোনার জন্য কলকাতায় পড়তে এলে ঐদিনই পুলিশের গুলিতে আহত হয়। পরবর্তীকালে এক বছর পর স্কটিশ চার্চ কলেজে ভর্তি হয় সে। এরপর কিছুদিন সিপিএম করলেও আদর্শগত মতভিন্নতায় যোগ দেয় নকশাল আন্দোলনে। এর মধ্যেই তার সাথে পরিচয় হয় মাধবীলতার। তারা পরস্পরকে ভালোবেসে ফেলে। পরবর্তীকালে অনিমেষ নকশাল আন্দোলনের জেরে ধরা পড়ে। জেলে তার উপর প্রচণ্ড অত্যাচার করা হয়, সে হাঁটাচলার সক্ষমতা হারায়।

পরবর্তীতে সিপিএম ক্ষমতায় এলে তাদের মুক্তি দেওয়া হয়। মাধবীলতা অনিমেষকে বস্তির বাসায় নিয়ে যায়। সেখানেই সে, অনিমেষ ও তাদের সন্তান অর্ক বাস করতে থাকে। পরবর্তী কাহিনিতে অর্ক অন্যতম ভূমিকা পালন করে।

তিনটি উপন্যাসের মূলত লেখক নিজস্ব জীবনদর্শনের ভিত্তিতে সমকালীন রাজনৈতিক ঘটনাবলীকে প্রকাশ করেছেন।

মুখ্য চরিত্র
------------

* অনিমেষ মিত্র
* মাধবীলতা
* অর্ক মিত্র
* সরিৎশেখর মিত্র
* মহীতোষ মিত্র
* ছোটমা
* পিসিমা

সময়ক্রম
--------

প্রথম তিনটি উপন্যাস - *উত্তরাধিকার*, *কালবেলা* এবং *কালপুরুষ* ১৯৭৯ থেকে ১৯৮৯ সালের মধ্যে প্রকাশিত হয়। খ্যাতনামা সাহিত্য ম্যাগাজিন *দেশ* পত্রিকায় ধারাবাহিকভাবে প্রকাশিত *কালবেলা*র জন্য তিনি সাহিত্য একাডেমি পুরস্কার লাভ করেন। সিরিজের সর্বশেষ বই *মৌষলকাল* প্রকাশিত হয় ২০১৩ সালে। মমতা বন্দ্যোপাধ্যায়ের নেতৃত্বে তৃণমূল কংগ্রেস দীর্ঘদিনের সিপিএমকে সরিয়ে ক্ষমতায় আসার প্রেক্ষিতে তিনি এই বইটি লেখেন।

অনিমেষ চতুষ্ককে সমরেশ মজুমদারের শ্রেষ্ঠ কর্ম এবং সমকালীন বাংলা সাহিত্যের অন্যতম গুরুত্বপূর্ণ অবদান হিসেবে ধরা হয়।

পর্দায়
-------

খ্যাতনামা পরিচালক গৌতম ঘোষ ২০০৯ সালে *কালবেলা*র উপর চলচ্চিত্র নির্মাণ করেন। এতে অনিমেষের চরিত্রে পরমব্রত চট্টোপাধ্যায় এবং মাধবীলতার চরিত্রে পাওলি দাম অভিনয় করেন।

চতুষ্ক
------

* *উত্তরাধিকার*
* *কালবেলা*
* *কালপুরুষ*
* *মৌষলকাল*

তথ্যসূত্র
---------

1. ↑  "Political Write"। *দ্য টাইমস অব ইন্ডিয়া*। ২১ মার্চ ২০১৫। সংগ্রহের তারিখ ৮ সেপ্টেম্বর ২০১৭।
2. ↑  "Simple yet searing"। *দ্য টেলিগ্রাফ*। ১৭ জানুয়ারি ২০০৯। সংগ্রহের তারিখ ৮ সেপ্টেম্বর ২০১৭।
3. ↑  "যেগুলো আকাশে ভাসে সেগুলো তাৎক্ষণিক সাহিত্য"। *সাহিত্য ক্যাফে*। ১৪ জুলাই ২০১২। সংগ্রহের তারিখ ৮ সেপ্টেম্বর ২০১৭।
4. 1 2  "আজ 'কালবেলা'"। *আনন্দবাজার পত্রিকা*। ১৬ জুন ২০১৪। সংগ্রহের তারিখ ৮ সেপ্টেম্বর ২০১৭।
5. 1 2  "সুনীল দা মারা যাওয়ার পর লেখার চাপ আরও বেড়ে গেছে"। *দৈনিক যুগান্তর*। ৩০ আগস্ট ২০১৩। সংগ্রহের তারিখ ৮ সেপ্টেম্বর ২০১৭।
6. 1 2  "অনিমেষ আবারও গ্রেফতার হবে"। *বাংলাদেশ প্রতিদিন*। ২৩ আগস্ট ২০১৩। সংগ্রহের তারিখ ৮ সেপ্টেম্বর ২০১৭।
**পলি শ্যানন** (জন্ম: সেপ্টেম্বর ১, ১৯৭৩) হলেন কানাডীয় অভিনেত্রী তিনি অধিক পরিচত ২০০২ সালের ছোট টেলিভিশন সিরিজ মারগারেট টেরিডিও এ তার চিত্রাঙ্কন অভিনয়ের জন্য। *তরুদেয়াউ*, একটি চলচ্চিত্রে অভিনয় করেছেন।যে চলচ্চিত্র কানাডার প্রধানমন্ত্রী পিয়েরে তরুদেউ কে নিয়ে।

জীবনবৃত্তান্ত
-------------

পলি শ্যানন ১৯৭৩ সালে কিংস্টোন, ওনতারিও তে জন্মগ্রহণ করেছে এবং অ্যালমার, কুয়েবক এ বড় হয়েছে। তার মাইকেল শ্যানন ছিলেন ডাক্তার।তিনি কানাডার স্বাস্থ্য কেন্দ্রের অনেক বড় পদে দায়িত্ব পালন করেছেন।তিনি রোগ নিয়ন্ত্রণ পরীক্ষাগারের সাধারণ পরিচালক ছিলেন। তার মা, মেরি ম্যাকি-স্মীথ, ছিলেন শিশুদের চলচ্চিত্রের চিত্রনাট্যকার। ১৩ বছর বয়সে শিশুদের চলচ্চিত্রে শিশু হিসেবে অভিনয় করেছেন।তারপরে শ্যানন মডেল হয়।তিনি মডেল হিসেবে নিউ ইর্য়ক, লন্ডন, এবং টোকিওতে নিয়োগ হন।

তথ্যসূত্র
---------

1. ↑  "পলি শ্যাননের জীবনবৃত্তান্ত"। *Film Reference*। সংগ্রহের তারিখ জুলাই ২৯, ২০১২।
2. 1 2 3 4  Johnson, Brian D. (জুন ২৪, ২০০৫)। "বিস্ময়সূচক অব্যয় জনাবা. পলি"। *Maclean's*। ৩১ মে ২০১২ তারিখে মূল থেকে আর্কাইভ করা। সংগ্রহের তারিখ জুলাই ২৯, ২০১চ।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

* ইন্টারনেট মুভি ডেটাবেজে পলি শ্যানন (ইংরেজি)
* টুইটারে পলি শ্যানন উইকিউপাত্তে এটি সম্পাদনা করুন

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* মার্কিন যুক্তরাষ্ট্র

 |
স্যান ডিয়েগো উপসাগর-এর পরিকল্পনা ১৯৪০-এর দশকে, নোঙর এবং মুরিংগুলির মধ্যে পার্থক্য তৈরি করতে।
**নোঙরখানা** একটি সমুদ্রের অবস্থান যেখানে জাহাজ নোঙ্গর করতে পারে।

নোঙরখানাগুলি যেখানে জাহাজের নোঙর করতে ব্যবহার করা হয়, সাধারণত মুরিং বোর ব্যবহৃত হয় নোঙরখানায়। নোঙরখানা সাধারণত জাহাজগুলিকে দুর্গম আবহাওয়া থেকে রক্ষা করে ও নিরাপদ নোঙর প্রদান করে।

সমুদ্রপথে নিরাপদভাবে একটি জাহাজের বিশ্রাম করার উদ্দেশ্যে বন্দরগুলি প্রবেশের জন্য অপেক্ষা করতে হতে পারে, সেইসাথে জাহাজে বা বন্দরগুলি যেখানে অপর্যাপ্ত বন্দর সুবিধার কারণে জাহাজগুলি নোঙরখানা ব্যবহার করে।

বন্দর সুবিধা ছাড়া কিছু উপকূলবর্তী বিস্তৃত নোঙরখানা রয়েছে।

বড় মাপের পালতোলা জাহাজ পরিচালনার সময়, নোঙরখানাগুলি এমন স্থান ছিল, যেখানে জাহাজগুলি যাত্রা চালিয়ে যেতে বায়ু প্রবাহ পরিবর্তনের জন্য অপেক্ষা করতে পারে।

নিরাপদ বার্থিংয়ের জন্য পর্যাপ্ত অবস্থানে মধ্যে বড় জাহাজের নোঙরকরণ একটি ইঞ্জিনিয়ারিং কাজ, যেখানে যথেষ্ট প্রযুক্তিগত দক্ষতার প্রয়োজন।

তথ্যসূত্র
---------

1. ↑  Conference on Mooring Large Ships over 150,000 dwt (1979 : London, England); Institute of Marine Engineers (১৯৮০), *Conference on Mooring Large Ships over 150,000 dwt : Wednesday, 5 December 1979*, Marine Management (Holdings) for the Institute of Marine Engineers, আইএসবিএন 978-0-900976-87-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অন্য প্যারামিটার ব্যবহার করছে (link)
2. ↑  NATO Advanced Study Institute on Advances in Berthing and Mooring of Ships and Offshore Structures (1987 : Trondheim, Norway); Bratteland, Eivind; North Atlantic Treaty Organization. Scientific Affairs Division (১৯৮৮), *Advances in berthing and mooring of ships and offshore structures*, Kluwer Academic Publishers, আইএসবিএন 978-90-247-3731-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অন্য প্যারামিটার ব্যবহার করছে (link)

বহিঃসংযোগ
---------
**সর্ব-ভারতীয় শিয়া ব্যক্তিগত আইন বোর্ড** (ইংরেজি: All India Shia Personal Law Board, সংক্ষেপে **AISPLB**) হলো ভারতে বসবাসরত শিয়া মতাদর্শীদের অধিকারের প্রতিনিধিত্ব করার জন্য ২০০৫ সালের জানুয়ারিতে গঠিত একটি সংস্থা। এটা আলোচিত হয়েছিল যে বর্তমান **সর্ব-ভারতীয় শিয়া ব্যক্তিগত আইন বোর্ড (AIMPLB)** ভারতের শিয়া মুসলমানদের মতামতকে অবহেলা করছে। সর্ব-ভারতীয় শিয়া ব্যক্তিগত আইন বোর্ডের সিনিয়র ভাইস চেয়ারম্যান **মাওলানা কালবে সাদিক**।

শিয়া বোর্ডের সদস্য
-------------------

* **চেয়ারম্যান**

মাওলানা কালবে সাদিক
* **ধর্মীয় উপদেষ্টা**

আয়াতুল্লাহ সৈয়দ মোহাম্মদ জাফর রিজভী (দাম ই জাল্লাহু)- প্রিন্সিপাল সুলতান উল মাদারিস লখনউ
মাওলানা সৈয়দ আলী তাকভি (দিল্লী)- ইমাম-ই-জুমা (নাম)|জুমা শিয়া জামা মসজিদ, দিল্লি
মাওলানা সৈয়দ গোলাম হুসাইন রাজা আগা (হায়দরাবাদ)
মাওলানা সৈয়দ মোহাম্মদ তাকি রিজভী (লখনউ, উত্তরপ্রদেশ)
মাওলানা মাহমুদুল হাসান খান (জৌনপুর, উত্তরপ্রদেশ) প্রাক্তন অধ্যক্ষ হাওজাহ ইলমিয়া নাসির্য
মাওলানা তাকি-উল-হায়দারি (ফৈজাবাদ)- অধ্যক্ষ ওয়াসিকা আরাবিয়া কলেজ

  

* **প্রেসিডেন্ট**

খতীব-ই-আকবর মাওলানা মির্জা আতহার (লখনউ)
* **সহ - সভাপতি**

মাওলানা সৈয়দ আলী তাকভী (দিল্লি)- ইমাম-ই-জুমা শিয়া জামে মসজিদ দিল্লি
মাওলানা সৈয়দ মোহাম্মদ তকী রিজভী (লখনউ)
মাওলানা সৈয়দ সাইম মেহেদী (লখনউ)
* **সাধারণ সম্পাদক**

মাওলানা সৈয়দ গোলাম হুসাইন রাজা আগা (হায়দরাবাদ)
* **সচিবগণ**

মাওলানা সৈয়দ শরাফত হুসাইন কাজমী (মিরাট)
ডাঃ. সৈয়দ সাদিক নকভি (হায়দরাবাদ)
মাওলানা সৈয়দ জহির আব্বাস (মুম্বাই)
মাওলানা ডক্টর মোহাম্মদ রেজা (লখনউ)
* **যুগ্ম সচিবগণ**

মাওলানা জহির আহমদ ইফতিখারি (লখনউ)
মাওলানা আলী হোসেন কুম্মী (লখনউ)
মাওলানা সৈয়দ আব্বাস ইরশাদ নকভি (লখনউ)
শিকোহ আজাদ (লখনউ)
* **অর্থ সচিব**

অ্যাডভোকেট মোবারক হোসেন (লখনউ)
* **কোষাধ্যক্ষ**

অধ্যাপক এস এম সাঈদ
* **প্রতিষ্ঠাতা সদস্য**

হাশিম জাইদি
* *২০০৫ সালের ডিসেম্বরে সংগঠনটির সহ-সভাপতি, মাওলানা ইঞ্জিনিয়ার কাদিম হোসেন মারা যান।*
* *২০০৭ সালের মার্চে সংগঠনটির মুম্বাই অঞ্চলের সভাপতি সৈয়দ মোহাম্মদ নবাব জাইদি মারা যান।*
* *২৬ জানুয়ারী, ২০১০ তারিখে সংগঠনটির ধর্মীয় উপদেষ্টা আয়াতুল্লাহ মাওলানা সৈয়দ মোহাম্মদ জাফর রিজভী লখনউ শহরে মারা যান।*

তথ্যসূত্র
---------

1. ↑  Mukerjee, Sutapa (ফেব্রুয়ারি ৯, ২০০৫)। "India's Muslims face up to rifts"। BBC NEWS। সংগ্রহের তারিখ ২০১০-০৬-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Shia cleric Maulana Kalbe Sadiq slams RSS chief Mohan Bhagwat on conversion issue"। সংগ্রহের তারিখ ১২ মে ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  TwoCircles.net। "Interview with Maulana Kalbe Sadiq, Shia scholar - TwoCircles.net"। *twocircles.net*। সংগ্রহের তারিখ ১২ মে ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**তারা রানী শ্রীবাস্তব** ছিলেন ভারতবর্ষের বিহারে জন্ম নেওয়া এক স্বাধীনতা সংগ্রামী যিনি মহাত্মা গান্ধীর ভারত ছাড় আন্দোলনে অংশ নেবার জন্য সুপরিচিত। তিনি এবং তার স্বামী ফুলেন্দু বাবু বিহার প্রদেশের সারন জেলায় বাস করতেন। ১৯৪২ সালে তিনি এবং তার স্বামী বিহারের সিওয়ানে স্থানীয় পুলিশ স্টেশনের দিকে এগিয়ে যাওয়া এক মিছিলের নেতৃত্ব দিচ্ছিলেন। ঐ মিছিলে পুলিশ গুলি চালালে তার স্বামী গুলিবিদ্ধ হন ও দেশের জন্য নিজের জীবন উৎসর্গ করেন। নিজের জীবনসঙ্গীর মৃত্যুর পরও থেমে থাকেন নি এই মহীয়সী নারী। ভারতের স্বাধীনতা লাভ করার পূর্বমুহূর্ত পর্যন্ত লড়ে গিয়েছেন ঔপনিবেশিক শক্তির বিরুদ্ধে।

ব্যক্তিগত জীবন
--------------

তারা রানী শ্রীবাস্তব বিহার প্রদেশের রাজধানী পাটনার নিকটবর্তী সারন জেলায় জন্মগ্রহণ করেন। ফুলেন্দু বাবুর সাথে অল্পবয়সেই বিবাহ বন্ধনে আবদ্ধ হন তিনি।

স্বাধীনতা সংগ্রামে অংশগ্রহণ
---------------------------

নিজের এলাকার নারীদের স্বাধীনতা সংগ্রামে যুক্ত করতে তারা রানীর অবদান ছিল অনস্বীকার্য। তার প্রচেষ্টায়, তার এলাকার বহু নারী, ব্রিটিশবিরোধী আন্দোলনে অংশ নিয়েছিলেন। তিনি এমন সময়ে ভারতীয় নারীদের ব্রিটিশবিরোধী আন্দোলনে শামিল করেছিলেন, যখন ভারতীয় নারীদের ঘরের বাইরে পা ফেলাকে সমাজ বাঁকা চোখে দেখত। সামাজিক দৃষ্টিকে গ্রাহ্য না করে, দেশমাতৃকার টানে, তারা রানীর ডাকে, ঔপনিবেশিক শক্তির বিরুদ্ধে সংগ্রামে নেমেছিলেন বহু নারী।

১৯৪২ সালের আগস্ট মাসের ১২ তারিখে মহাত্মা গান্ধীর ডাকে তিনি এবং তার স্বামীর নেতৃত্বে বিহারের সিওয়ানে অবস্থিত একটি পুলিশ স্টেশনে ভারতের তেরঙ্গা পতাকা উত্তোলনের জন্য একটি মিছিল বের হয়, যা ছিল সাম্রাজ্যবাদী ব্রিটিশ শাসকগোষ্ঠীর 'চূড়ান্ত অবমাননা'। সাম্রাজ্যবাদী গোষ্ঠীর তাঁবেদার পুলিশ বাহিনী, মিছিলের জনতাকে নিবৃত্ত করতে মিছিলে অংশগ্রহণকারী জনতার ওপর লাঠিচার্জ শুরু করে। পরিস্থিতি নিয়ন্ত্রণের বাইরে চলে গেলে, পুলিশ জনতার ওপর গুলি চালায়। ফলে বহু স্বাধীনতা সংগ্রামী গুলিবিদ্ধ ও আহত হন, যাঁদের মধ্যে, তার স্বামী ফুলেন্দু বাবুও ছিলেন। স্বামী গুলিবিদ্ধ হবার পরও, তারা রানী তার শাড়ির পাড় দিয়ে ফুলেন্দু বাবুর ক্ষতস্থান বেঁধে দিয়ে, পুলিশ স্টেশন অভিমুখে যাওয়া জনতাকে সামনের দিকে এগিয়ে নিয়ে যান, যেখানে তিনি ভারতের পতাকা উত্তোলনের চেষ্টা করেছিলেন। ফিরে আসার পর, তিনি আবিষ্কার করেন যে, তার স্বামী পুলিশের গুলিতে শহিদ হয়েছেন। ১৯৪২ সালের আগস্ট মাসের ১৫ তারিখে তার স্বামী ফুলেন্দু বাবুর দেশের প্রতি আত্মত্যাগের স্মরণে সারন জেলার ছাপরায় এক প্রার্থনাসভা অনুষ্ঠিত হয়।

স্বামীকে হারানোর পর ভেঙে না পড়ে ভারতের স্বাধীনতা লাভের পূর্বপর্যন্ত ব্রিটিশদের বিরুদ্ধে লড়ে গিয়েছেন তিনি। ভারতের স্বাধীনতা সংগ্রামের ইতিহাসে তার নাম স্বর্ণাক্ষরে লেখা থাকবে।

তথ্যসূত্র
---------

1. 1 2  Thakur, Bharti (২০০৬)। *Women in Gandhi's Mass Movements*। Deep & Deep Publications। আইএসবিএন 9788176298186।
2. 1 2  Devi, Bula (১৪ আগস্ট ২০১২)। "Unsung heroines of Independence"। *The Hindu*। সংগ্রহের তারিখ ২৩ জুলাই ২০১৭।
3. 1 2  "Tara Rani Srivastava"। *General Knowledge*। JagranJosh: 10–12। ৬ জুলাই ২০১৭ – Google Books-এর মাধ্যমে।
4. 1 2  Shukla, Vivekananda (১৯৮৯)। *Rebellion of 1942: Quit India movement*। H.K. Publishers & Distributors। পৃষ্ঠা 63–64।
5. 1 2 3  "Independence Day 2016: 10 unsung heroes from India's history"। *The Free Press Journal*। Indian National Press। ১৩ আগস্ট ২০১৬। সংগ্রহের তারিখ ২৩ জুলাই ২০১৭।
**গ্রাসিয়েলা বোগ্রান** (১৯ অক্টোবর ১৮৯৬- ২০০০) ছিলেন একজন হন্ডুরান শিক্ষিকা, লেখিকা এবং নারী অধিকারকর্মী। তিনি নারীদের ভোটাধিকারের লড়াই সহ শ্রমিক সঙ্ঘের আন্দোলন এবং রাজনৈতিক প্রতিবাদ উভয় ক্ষেত্রেই জড়িত ছিলেন। তিনি নারীবাদী জার্নাল *আলমা লাতিনার* সম্পাদক হিসাবেও সুপরিচিত ছিলেন। নারীদের ভোটাধিকার অর্জনের পরে তাকে জনশিক্ষা বিভাগে মন্ত্রিসভায় দায়িত্বে নিয়োগ দেওয়া হয়েছিল। ১৯৬৩ সালে মাদ্রিদে তিনি হিস্পানিক সংস্কৃতি ইনস্টিটিউটের সদস্য হিসাবে নির্বাচিত হয়েছিলেন।

প্রারম্ভিক জীবন
---------------

গ্রাসিয়েলা বোগ্রান রদ্রিগেজ ১৯৯৯ সালের ১৯ অক্টোবর হন্ডুরাসের সান্তা বারবারার সান নিকোলাসে পেট্রোনা রদ্রিগেজ এবং মার্কো আন্তোনিও বোগ্রান দম্পতির ঘরে জন্মগ্রহণ করেছিলেন। তিন ভাইবোনের মধ্যে তিনি ছিলেন সবার বড়, পেট্রোনা "এলভিরা" (জন্ম ১৯০৪) নামে তাঁর একটি বোন এবং নেপোলিয়ান নামে একটি ভাই (জন্ম ১৯০৭) ছিল।   তাঁর পরিবার ব্রিটিশদের ফরাসি উপনিবেশ রোমন বোগ্রান থেকে ১৯ শতকের গোড়ার দিকে হন্ডুরাস এসেছিল। সেইসূত্রে তিনি লুইস বোগ্রেন এবং ফ্রান্সিসকো বোগ্রিন উভয় রাষ্ট্রপতির সাথে সম্পর্কযুক্ত ছিলেন ।

প্রাথমিক শিক্ষা সমাপ্ত করার পরে, বোগ্রান ১৯১৪ সালে এস্কুয়েলা নরমাল ডি সেওরিটাস (লেডিজ নরমাল স্কুল) থেকে স্নাতক হন এবং শিক্ষক হিসাবে কাজ শুরু করেছিলেনন।   ১৯১৬ সালে তিনি কবি রুবান বার্মাডেজ মেজাকে বিয়ে করেছিলেন এবং পরবর্তীকালে তাঁদের তিনটি সন্তান হয়েছিল: গ্রাসিয়েলা, রুবেন এবং রবের্তো। তাঁদের বিবাহবিচ্ছেদ হওয়ার পরে তিনি আবার উত্তর আমেরিকার ব্যবসায়ী আলভিন এম ব্যারেটের সাথে বিবাহ বন্ধনে আবদ্ধ হয়েছিলেন।

মৃত্যু
------

২০০০ সালে হন্ডুরাসের সান পেড্রো সুলায় বোগ্রান মারা যান। তিনি তাঁর যুগের শীর্ষস্থানীয় নারী অধিকার কর্মী এবং অনুগ্রাহক হিসাবে স্মরণীয়।

তথ্যসূত্র
---------

1. ↑  *La Tribuna* 2019।
2. ↑  *Tiching* 2020।
3. ↑  *Organización de Estados Iberoamericanos* 2020।
4. 1 2  Secretaría de Educación Pública 1996।
5. ↑  Gómez 1996।
6. ↑  *Bautismos* 1904।
7. ↑  Cortés 2013।
8. ↑  Sarmiento 2006।
9. ↑  Pineda Portillo 2016।
10. 1 2  González 2013।
11. ↑  González 2012।
12. ↑  *El Nuevo Herald* 2015।
13. ↑  *Proceso Digital* 2016।
**চৌশ** বা **চাউস** হল ভারতের দাক্ষিণাত্য অঞ্চলে বিদ্যমান হাধরামি আরব মুসলিম সম্প্রদায়। চৌশ আরবি শব্দ *জয়শ* এর একটি ভারতীয় সংস্করণ, যার অর্থ সেনাবাহিনী। নিজামের সেনাবাহিনী বা নাজমে জমিয়ত (অনিয়মিত সেনাবাহিনী) যাই হোক না কেন, বেশিরভাগ আরবকে হায়দ্রাবাদ সেনাবাহিনীতে মোটামুটিভাবে নেওয়া হয়েছিল। এভাবেই চৌশের উদ্ভব ঘটে।

প্রাক্তন হায়দ্রাবাদ রাজ্যে **নিজামদের** সামরিক লোক ও দেহরক্ষী হিসাবে কাজ করার জন্য চৌশ বা চাউসদের ইয়েমেন থেকে নিয়ে আসা হয়েছিল। কথিত আছে যে, বিশেষ করে যখন তার পরিবারের নিরাপত্তার কথা আসে, তখন সপ্তম নিজামের এই আরব দেহরক্ষীদের উপর নিরঙ্কুশ আস্থা ছিল। তারা হায়দ্রাবাদ শহরের বারকাস ও ঔরঙ্গাবাদের আশেপাশে বেশি রয়েছে। চৌশরা প্রাক্তন হায়দ্রাবাদ রাজ্য (দাক্ষিণাত্য) জুড়ে বিশেষত আদিলাবাদ, নিজামাবাদ, করিমনগর, আসিফাবাদ, কাগজনগর, পারভানি ও বালহার্শায় বিস্তৃত। অনেক চৌশ পরবর্তীতে ভারতের অন্যান্য অংশে ও সারা বিশ্বে হায়দ্রাবাদি অভিবাসনের অংশ হিসেবে, বিশেষ করে পাকিস্তানে ও পারস্য উপসাগরের আরব রাজ্যে বসতি স্থাপন করে।

হাধরামাউতের কুয়েতি ও কাথিরি উভয় রাজ্যের প্রতিষ্ঠাতারা এর আগে হায়দ্রাবাদে জেমাদার হিসেবে কাজ করেছেন।

বেশিরভাগ আরব (চৌশ) এখনও তাদের ঐতিহ্যগত লুঙ্গি ও ঘুটরা নামক হেডগিয়ার পরিধান করে গর্ব করে। স্থানীয়রা তাদের উপজাতি বলে চিহ্নিত করে।

ভারতে চৌশের সবচেয়ে পরিচিত সাংস্কৃতিক অবদানের মধ্যে রয়েছে মারফা সঙ্গীত ও নৃত্য, এবং হায়দ্রাবাদি হালিম, উভয়ই হায়দ্রাবাদি মুসলিম জনগণের কাছে সাংস্কৃতিকভাবে গুরুত্বপূর্ণ ও প্রায় সব বিয়ের অনুষ্ঠানে দেখা যায়।

তথ্যসূত্র
---------

1. ↑  Mediaeval Deccan History, eds Kulkarni, M A Naeem and de Souza, Popular Prakashan, Bombay, 1996, pg 63,
2. ↑  Omar Khalidi, The Arabs of Hadramawt in Hyderabad in Mediaeval Deccan History, eds Kulkarni, Naeem and de Souza, Popular Prakashan, Bombay, 1996, pg 63
3. 1 2  A home for the Chaush community, The Hindu, 25 Sep 2011
4. ↑  Boxberger, Linda. On the Edge of Empire: Hadhramawt, Emigration, and the Indian Ocean, 1880s-1930s. 2002. State University of New York Press
5. ↑  "From the era of the Nizams 'Arabi marfa' continues to be a hit even now"। *The Hindu* (ইংরেজি ভাষায়)। ২০১২-১০-২৬। আইএসএসএন 0971-751X। সংগ্রহের তারিখ ২০১৬-০৩-১৯।